#### Zmluva o pripojení odberného zariadenia žiadateľa do distribučnej siete

#### 

**č. Z/BTS/DRS/.../20../**

uzavretá podľa ust. § 269 ods. 2 zákona č. 513/1991 Zb. Obchodný zákonník v platnom znení v spojení s § 64 ods. 2 písm. f) zákona č. 251/2012 Z. z. o energetike a o zmene niektorých zákonov v platnom znení

**Článok I.**

#### Zmluvné strany

Obchodné meno: **Letisko M.R. Štefánika – Airport Bratislava, a.s. (BTS)**

Sídlo: Letisko M.R. Štefánika, 823 11 Bratislava 21

Korešpondenčná adresa: Letisko M.R. Štefánika, P.O.BOX 160, 823 11 Bratislava 216

Právna forma: akciová spoločnosť

IČO: 35 884 916

Štatutárny orgán: [•] – predseda predstavenstva a generálny riaditeľ

[•] – člen predstavenstva a výkonný riaditeľ pre rozvoj a správu majetku

Bankové spojenie: VÚB Bratislava - mesto

Číslo účtu: 1824573754/0200

IČ DPH: SK2021812683

Zapísaná: v obchodnom registri Okresného súdu Bratislava I, Oddiel: Sa,

Vložka č. 3327/B

(ďalej len **„prevádzkovateľ“**)

a

Obchodné meno: [•]

Sídlo: [•]

Právna forma: [•]

IČO: [•]

Štatutárny orgán: [•]

Bankové spojenie: [•]

Číslo účtu: [•]

IČ DPH: [•]

Zapísaná: [•]

(ďalej len **„žiadateľ“**)

**Článok II.**

#### Preambula

2.1. Zmluvné strany sa rozhodli v súlade s obsahom ich predchádzajúcich rokovaní, berúc do úvahy ich spoločné ciele a záujmy, realizujúc ich obojstranne dohodnuté podmienky, že uzatvárajú túto Zmluvu o pripojení odberného zariadenia žiadateľa do distribučnej siete č. Z/BTS/DRS/.../20.., uzavretú v súlade so zákonom č. 513/1991 Zb. Obchodný zákonník v platnom znení a zákonom č. 251/2012 Z. z. o energetike a o zmene niektorých zákonov v platnom znení (ďalej len **„zmluva“**).

2.2. Zmluvné strany zároveň vyhlasujú, že sa dohodli v zmysle zásad zmluvnej slobody a zmluvnej voľnosti, rovnakého postavenia zmluvných strán na tejto zmluve a jej obsahu.

2.3. Obidve zmluvné strany týmto vyhlasujú, že im nie sú známe žiadne prekážky, ktoré by bránili uzavretiu tejto zmluvy.

**Článok III.**

**Predmet zmluvy**

3.1. Predmetom tejto zmluvy je záväzok prevádzkovateľa na základe žiadosti žiadateľa o pripojenie do distribučnej siete zo dňa .........

1. zabezpečiť v distribučnej sieti dostatočnú kapacitu pre pripojenie plynárenského zariadenia žiadateľa,
2. po splnení obchodných podmienok stanovených v tejto zmluve a Technických podmienok prevádzkovateľa distribučnej siete (ďalej len „**technické podmienky prevádzkovateľa**“) a technických podmienok pripojenia podľa Prílohy č. 1 k tejto zmluve (ďalej len **„technické podmienky pripojenia“**), ktorá tvorí jej neoddeliteľnú súčasť tejto zmluvy, pripojiť do distribučnej siete zariadenie žiadateľa a umožniť distribúciu plynu.

3.2. Účelom zmluvy nie je fyzické pripojenie odberného plynového zariadenia žiadateľa do distribučnej siete. Na fyzické pripojenie je potrebné (i) splniť podmienky stanovené v tejto zmluve a (ii) uzatvoriť zmluvu o združenej dodávke plynu alebo samostatnú zmluvu o distribúcii plynu a prístupe do distribučnej siete a samostatnú zmluvu o dodávke plynu (ďalej len „**príslušné zmluvy**“).

3.3. Pripojenie odberného plynového zariadenia žiadateľa do distribučnej siete sa uskutočňuje v súlade so zákonom č. 251/2012 Z. z. o energetike a o zmene niektorých zákonov (ďalej len „**zákon o energetike**“), vyhláškou Úradu pre reguláciu sieťových odvetví č. 24/2013 Z. Z., ktorou sa stanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov (ďalej len „**pravidlá trhu**“), ako aj v súlade s Prevádzkovým poriadkom prevádzkovateľa distribučnej siete a technickými podmienkami, ktoré sú zverejnené na webovom sídle prevádzkovateľa a s ktorými sa žiadateľ riadne oboznámil pred podpisom tejto zmluvy.

**Článok IV.**

**Práva a povinnosti zmluvných strán**

4.1. Zmluvné strany sa dohodli, že všetky práva a povinnosti zmluvných strán v zmluve neupravené, sa riadia obchodnými podmienkami pripojenia, ktoré tvoria neoddeliteľnú súčasť tejto zmluvy ako jej Príloha č. 3, technickými podmienkami prevádzkovateľa a prevádzkovým poriadkom prevádzkovateľa, s výnimkou ustanovení o úhrade ceny za pripojenie.

4.2. Žiadateľ je povinný

a) poskytnúť prevádzkovateľovi všetku súčinnosť, nevyhnutnú pre zabezpečenie pripojenia žiadateľa k distribučnej sieti,

b) preukázať prevádzkovateľovi vlastnícke alebo iné užívacie právo žiadateľa k nehnuteľnosti alebo stavbe, v ktorej sa bude nachádzať odberné plynové zariadenie, ktorého pripojenie je predmetom tejto zmluvy,

c) pravdivo a presne informovať o všetkých skutočnostiach nevyhnutných pre prevádzkovateľa s cieľom uzatvorenia a plnenia tejto zmluvy,

d) pred inštaláciou určeného meradla predložiť prevádzkovateľovi všetku príslušnú technickú dokumentáciu a revíznu správu.

* 1. Prevádzkovateľ je povinný

1. pripojiť odberné plynové zariadenie k distribučnej sieti, ak sú splnené nasledujúce podmienky:

A1) žiadateľ splnil technické podmienky pripojenia a odberné plynové zariadenie žiadateľa bolo vybudované tak, že spĺňa podmienky stanovené touto zmluvou, technickými podmienkami prevádzkovateľa a prevádzkový poriadkom prevádzkovateľa,

A2) na odbernom plynovom zariadení boli úspešne vykonané odborné skúšky a odborné prehliadky, čo je žiadateľ povinný preukázať správou o odbornej prehliadke a odbornej skúške vyhradeného technického plynového zariadenia,

1. zabezpečiť distribúciu plynu, ak žiadateľ preukázal uzatvorenie príslušných zmlúv,
2. zabezpečiť žiadateľovi v odbernom mieste inštaláciu určeného meradla na meranie dodávky plynu; meranie plynu zabezpečuje prevádzkovateľ v súlade so zákonom o energetike, technickými podmienkami prevádzkovateľa a prevádzkovým poriadkom prevádzkovateľa.
   1. Po realizácii pripojenia odberného plynového zariadenia je prevádzkovateľ oprávnený najmä
3. žiadať od žiadateľa umožnenie prístupu k určenému meradlu za účelom jeho kontroly, odpočtu plynu, v prípade údržby, výmeny alebo demontáže plynomeru,
4. zabezpečiť určené meradlo proti neoprávnenej manipulácii plombou,
5. obmedziť alebo prerušiť distribúciu plynu za podmienok stanovených zákonom o energetike, príp. prevádzkovým poriadkom prevádzkovateľa a/alebo technickými podmienkami prevádzkovateľa,
6. odpojiť odberné plynové zariadenie od distribučnej siete za podmienok stanovených v zákone o energetike, príp. v prevádzkovom poriadku prevádzkovateľa a/alebo technických podmienkach prevádzkovateľa,
7. požadovať v prípade neoprávneného odberu elektriny v zmysle § 82 zákona o energetike zo strany žiadateľa, náhradu skutočne vzniknutej škody; ak nemožno vyčísliť skutočne vzniknutú škodu na základe objektívnych a spoľahlivých podkladov, použije sa spôsob výpočtu škody spôsobenej neoprávneným odberom plynu ustanovený vyhláškou Ministerstva hospodárstva Slovenskej republiky, ktorou sa ustanovuje spôsob výpočtu škody spôsobenej neoprávneným odberom plynu.
   1. Po realizácii pripojenia odberného plynového zariadenia je žiadateľ povinný
8. používať plyn len na účely uvedené v Žiadosti o pripojenie odberného plynového zariadenia k distribučnej sieti,
9. odoberať plyn len cez určené meradlo prevádzkovateľa,
10. umožniť prevádzkovateľovi alebo ním povereným osobám prístup k určenému meradlu za účelom uskutočnenia kontroly, odpočtu, údržby, výmeny alebo jeho demontáže,
11. zdržať sa akýchkoľvek zásahov do určeného meradla,
12. bezodkladne nahlásiť prevádzkovateľovi poruchu alebo poškodenie určeného meradla,
13. udržiavať pripojené odberné plynové zariadenie v zodpovedajúcom technickom stave a poskytovať na požiadanie prevádzkovateľovi v lehote do 90 dní odo dňa vyžiadania technické údaje a revízne správy odberného plynového zariadenia; ak nepredloží požadované údaje a správy v lehote 90 dní, považuje sa jeho odberné plynové zariadenie za technicky nevyhovujúce,
14. na vlastné náklady odstrániť plynovú prípojku, ktorá nespĺňa stanovené technické podmienky.
    1. Žiadateľ je oprávnený
15. odoberať dohodnuté množstvo plynu v kvalite zodpovedajúcej príslušným technickým normám, a to na základe uzatvorených príslušných zmlúv,
16. rozšíriť počet spotrebičov a zvýšiť odber plynu inštaláciou nových plynových spotrebičov alebo výmenou spotrebičov za spotrebiče s iným príkonom na základe súhlasu prevádzkovateľa.

**Článok V.**

**Špecifikácia pripojenia**

5.1. Špecifikácia odberného miesta:

a) názov stavby/objektu:

b) adresa odberného miesta:

c) katastrálne územie:

d) číslo parcely:

5.2. Požadovaný termín pripojenia:

5.3. Spôsob a podmienky pripojenia k distribučnej sieti, ako napr. miesto pripojenie, dĺžka a dimenzia prípojky (plynovodu), úroveň prevádzkového pretlaku, umiestnenie hlavného uzáveru plynu, typ meracieho zariadenia, spôsob merania a pod., sú obsahom Prílohy č. 1 tejto zmluvy.

5.4. Požiadavky na kvalitu plynu a kvalitatívne (fyzikálne a chemické) parametre plynu, ktorý bude distribuovaný do odberného miesta žiadateľa, sú stanovené v technických podmienkach prevádzkovateľa.

**Článok VI.**

**Realizácia pripojenia**

6.1. Odberné plynové zariadenie je žiadateľ povinný zriadiť na vlastné náklady v súlade s technickými podmienkami prevádzkovateľa. Odberné plynové zariadenie sa začína za hlavným uzáverom plynu a končí plynovými spotrebičmi odberateľa plynu (ďalej len „**odberné plynové zariadenie**“).

6.2. Zmluvné strany sa dohodli, že žiadateľ ďalej na vlastné náklady vybuduje podľa požiadaviek prevádzkovateľa a v súlade s technickými podmienkami prevádzkovateľa plynárenské zariadenie vrátane hlavného uzáveru plynu, na ktoré sa odberné plynové zariadenie pripojí na hranici pozemku žiadateľa alebo hranici objektu žiadateľa, do ktorého bude dodávaný plyn (ďalej len „**pripojovací plynovod**“); povinnosť uhradiť cenu za pripojenie sa v tomto prípade na žiadateľa nevzťahuje.

6.3. Zmluvné strany sa dohodli, že čas plnenia predmetu tejto zmluvy sa automaticky predlžuje o čas, po ktorý budú trvať nasledovné prekážky, ktoré bránia prevádzkovateľovi v plnení predmetu tejto zmluvy:

a) omeškanie žiadateľa s poskytnutím nevyhnutne potrebnej súčinnosti žiadateľa, uvedenej v tejto zmluve,

b) prekážky, ktoré neboli v čase podpisu tejto zmluvy prevádzkovateľovi známe, ktoré objektívne bránia prevádzkovateľovi začať alebo pokračovať v plnení predmetu tejto zmluvy,

c) nepriaznivé klimatické podmienky, ktoré bránia prevádzkovateľovi začať alebo pokračovať v plnení predmetu tejto zmluvy.

6.4. Na základe zmluvy o pripojení k distribučnej sieti po ukončení výstavby odberného plynového zariadenia a pripojovacieho plynovodu, ktorého vlastníctvo nadobudol prevádzkovateľ v zmysle článku VII. bod 7.3. zmluvy, predkladá žiadateľ za účelom fyzického pripojenia odberného plynového zariadenia a montáže určeného meradla Žiadosť o realizáciu pripojenia (ďalej len **„žiadosť“**) prevádzkovateľovi, a to najneskôr 30 (slovom: tridsať) dní pred požadovaným dátumom fyzického pripojenia odberného plynového zariadenia žiadateľa uvedeného v článku V. bod 5.2. zmluvy. Vzor Žiadosti je uverejnený na webovom sídle prevádzkovateľa.

6.5. Prevádzkovateľ na základe predloženej žiadosti posúdi splnenie všetkých podmienok, stanovených touto zmluvou, ako aj zákonom o energetike a príslušnými dokumentmi prevádzkovateľa. Prevádzkovateľ pripojí odberné plynárenské zariadenie žiadateľa k distribučnej sieti do 5 (slovom: piatich) pracovných dní po splnení technických podmienok prevádzkovateľa a obchodných podmienok prevádzkovateľa.

* 1. Prevádzkovateľ odberné plynové zariadenie žiadateľa fyzicky nepripojí, ak

1. žiadateľ nemá ku dohodnutému dňu pripojenia uzatvorené všetky príslušné zmluvy podľa článku III. bod 3.2. zmluvy a podľa článku VII. bod 7.3. zmluvy; k fyzickému pripojeniu žiadateľa dôjde v takomto prípade v najbližší pracovný deň nasledujúci po dni, v ktorom žiadateľ preukáže prevádzkovateľovi existenciu platne uzatvorených príslušných zmlúv,
2. príslušné zmluvy podľa článku III. bod 3.2. zmluvy nadobudnú účinnosť neskôr, ako je požadovaný dátum pripojenia odberného plynového zariadenia žiadateľa; v takom prípade dôjde k fyzickému pripojeniu žiadateľa najskôr v deň nadobudnutia účinnosti príslušných zmlúv.
   1. Posunutie termínu pripojenia z dôvodov uvedených v bode 6.3. a 6.6. tohto článku zmluvy sa nepovažuje za porušenie zmluvnej povinnosti prevádzkovateľa pripojiť odberné plynové zariadenie žiadateľa v dohodnutom termíne.

**Článok VII.**

**Vlastníctvo pripojovacieho plynovodu**

7.1. V zmysle technických podmienok sa pripojovacím plynovodomrozumie plynárenské zariadenie, ktoré sa začína odbočením z distribučného plynovodu smerom k odbernému plynovému zariadeniu odberateľa zemného plynu a končí hlavným uzáverom plynu, slúži na pripojenie odberného plynového zariadenia a je súčasťou miestnej distribučnej siete.

7.2. S ohľadom na skutočnosť, že pripojovací plynovod je súčasťou miestnej distribučnej siete, za údržbu a bezpečné prevádzkovanie zodpovedá prevádzkovateľ, ktorý musí mať pripojovací plynovod vo svojom vlastníctve, prípadne v nájme.

7.3. S ohľadom na znenie bodu 7.2. tohto článku zmluvy v spojení so znením článku VI. bod 6.2. zmluvy, v zmysle ktorého sa zmluvné strany dohodli, že pripojovací plynovod vybuduje na svoje náklady žiadateľ, sa žiadateľ ďalej zaväzuje uzatvoriť s prevádzkovateľom Zmluvu o bezodplatnom prevode vlastníckeho práva k pripojovaciemu plynovodu, a to tak, aby táto zmluva nadobudla účinnosť najneskôr v deň podania žiadosti podľa článku VI. bod 6.4. zmluvy.

**Článok VIII.**

**Doba trvania zmluvy**

8.1. Táto zmluva sa uzatvára na dobu neurčitú.

8.2. Túto zmluvu nie je možné vypovedať. Táto zmluva zanikne alebo sa skončí:

1. splnením rozväzovacej podmienky podľa bodu 8.3. tohto článku,
2. odstúpením podľa bodu 8.4. a 8.5. tohto článku,
3. dohodou.

8.3. Zmluva zaniká

a) dňom odpojenia odberného miesta, špecifikovaného v článku V. bod 5.1. zmluvy, od distribučnej siete na základe žiadosti žiadateľa,

b) zmenou žiadateľa o pripojenie.

8.4. Prevádzkovateľ je oprávnený odstúpiť od zmluvy, ak

a) žiadateľ nedodržiava technické podmienky prevádzkovateľa a technické podmienky pripojenia, uvedené v Prílohe č. 1 tejto zmluvy,

b) žiadateľ poruší niektorú z povinností ustanovených v tejto zmluve alebo v obchodných podmienkach pripojenia.

8.5. Žiadateľ je oprávnený okamžite odstúpiť od zmluvy

a) ak, sa v dôsledku živelnej pohromy znemožnila realizácia pripojenia odberného miesta do distribučnej siete,

b) v lehote 5 (slovom: piatich) pracovných dní odo dňa doručenia podpísanej zmluvy o pripojení k distribučnej sieti, ak nesúhlasí s technickými podmienkami pripojenia a obchodnými podmienkami pripojenia k distribučnej sieti.

* 1. Odstúpenie od zmluvy podľa bodu 8.4. a 8.5. tohto článku musí mať písomnú formu, musí byť druhej strane riadne doručené a musí v ňom byť uvedený dôvod odstúpenia, inak sa naň neprihliada (je neúčinné). Okamihom doručenia odstúpenia druhej zmluvnej strane sa zmluva zrušuje odo dňa doručenia odstúpenia druhej zmluvnej strane.
  2. Ukončenie zmluvného vzťahu akýmkoľvek vyššie uvedeným spôsobom nemá vplyv na vyporiadanie pohľadávok a záväzkov zmluvných strán, ktoré vznikli počas jeho existencie. Zmluvné strany sa zaväzujú tieto vzťahy vyporiadať v lehote najneskôr 30 (slovom tridsiatich) dní od ukončenia zmluvného vzťahu; nevyporiadaním vzájomných záväzkov v tejto lehote nie je dotknuté ich neskoršie uplatňovanie oprávnenou zmluvnou stranou.

**Článok IX.**

**Záverečné ustanovenia**

9.1. Táto zmluva je vyhotovená v 4 (slovom: štyroch) vyhotoveniach, z ktorých každá zmluvná strana obdrží po 2 (slovom: dvoch). Zmluvu je možné meniť a dopĺňať po dohode oboch zmluvných strán, a to vo forme písomných a riadne očíslovaných dodatkov k nej.

9.2. Zmluva je uzatvorená dňom jej podpisu oboma zmluvnými stranami, ibaže právne predpisy, platné v čase uskutočnenia právneho úkonu, pre nastúpenie jej právnych účinkov vyžadujú pristúpenie ďalšej právnej skutočnosti (napr. zverejnenie zmluvy/dodatku).

9.3. Zmluvné strany sa ďalej dohodli, že práva, povinnosti ako aj právne vzťahy vyplývajúce z tejto zmluvy sa riadia platným právnym poriadkom Slovenskej republiky. Na právne vzťahy v tejto zmluve zvlášť neupravené sa použijú primerané ustanovenia zákona o energetike, pravidiel trhu s elektrinou, zákon č. 513/1991 Zb. Obchodný zákonník v platnom znení a ďalšie súvisiace platné všeobecne záväzné právne predpisy.

9.4. Všetky práva a povinnosti vyplývajúce zo zmluvy, prechádzajú v prípade splynutia, zlúčenia alebo rozdelenia niektorej zo zmluvných strán v súlade s ustanoveniami Obchodného zákonníka na jeho právneho nástupcu alebo právnych nástupcov tak, ako to bude určené v platnej zmluve o splynutí, zlúčení alebo rozdelení zmluvnej strany. Smrťou žiadateľa táto zmluva zaniká. Dedič žiadateľa, na ktorého prešlo vlastnícke, alebo užívacie právo k nehnuteľnosti, alebo stavbe, ku ktorej bolo zmluvou zriadené odberné miesto, je povinný uzatvoriť novú zmluvu o pripojení.

9.5. Doručovanie

9.5.1. Zmluvné strany sa dohodli, že písomnosti, obsahujúce právne významné skutočnosti podľa tejto zmluvy, si budú doručovať poštou, formou doporučenej zásielky, pokiaľ nie je v tejto zmluve uvedené inak. Písomnosťou obsahujúcou právne významné skutočnosti sa na účely tejto zmluvy rozumie odstúpenie od zmluvy a žiadosť podľa článku VI. bod 6.4. zmluvy.

9.5.2. Pre potreby doručovania prostredníctvom pošty sa použijú adresy sídla alebo miesta podnikania zmluvných strán, poprípade ich korešpondenčné adresy, uvedené v záhlaví tejto zmluvy, ibaže odosielajúcej zmluvnej strane adresát písomnosti oznámil novú adresu sídla alebo miesta podnikania, prípadne inú novú adresu, určenú na doručovanie písomností. V prípade akejkoľvek zmeny adresy určenej na doručovanie písomností na základe tejto zmluvy sa príslušná zmluvná strana zaväzuje o zmene adresy bezodkladne písomne informovať druhú zmluvnú stranu; v takomto prípade je pre doručovanie rozhodujúca nová adresa riadne oznámená zmluvnej strane pred odoslaním písomnosti. Odosielajúca zmluvná strana nenesie prípadné právne následky spojené s nedodržaním oznamovacej povinnosti adresáta písomnosti v zmysle tohto bodu zmluvy.

9.5.3. Pri doručovaní prostredníctvom pošty sa zásielka považuje za doručenú dňom jej doručenia na adresu určenú podľa bodu 9.5.2. tejto zmluvy.

9.5.4. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo 3. (slovom: tretí) pracovný deň odo dňa začatia plynutia odbernej lehoty na vyzdvihnutie zásielky na pošte.

9.5.5. Pri ostatných spôsoboch doručovania (doručovanie zaslaním faxovej alebo e-mailovej správy), ktoré neobsahujú právny úkon a slúžia len na účely urýchlenia vzájomnej komunikácie zmluvných strán sa tieto považujú za dôjdené vytlačením potvrdenia o odoslaní faxovej správy z technického zariadenia odosielateľa alebo zobrazením správy o odoslaní e-mailovej správy na technickom zariadení odosielateľa. Týmto spôsobom (tzn. s uplatním fikcie doručenia) je vylúčené adresovanie a doručovanie:

(i) písomností, obsahujúcich prejavy vôle zmluvných strán, ktoré sú uvedené v bode 9.5.1. tohto článku;

(ii) ostatných písomností, ktoré majú u ich adresáta vyvolať právne účinky (tzn. zakladať, meniť alebo rušiť práva alebo povinnosti;

tieto písomnosti musia byť riadne doručené.

9.6. Po pominutí právnych účinkov tejto zmluvy zanikajú všetky práva a povinnosti z tejto zmluvy s výnimkou tých, ktoré vzhľadom na svoju povahu majú trvať aj po jej zániku.

9.7. Uzatvorením tejto zmluvy stráca platnosť predchádzajúca zmluva o pripojení s totožným označením odberného miesta podľa článku V bod 5.1. zmluvy.

9.8. Zmluvné strany sa zaväzujú prijať všetky potrebné opatrenia pre konkrétne riešenie akýchkoľvek sporov, ktoré môžu vzniknúť z plnenia zmluvy alebo v súvislosti s ňou. Rozpory vzniknuté z neplnenia dohodnutých podmienok budú riešené pokusom o zmier zástupcami oboch zmluvných strán.

9.9. Pre prípad, že niektoré z ustanovení tejto zmluvy, resp. niektoré z jej vedľajších ustanovení je alebo sa v budúcnosti stane z akéhokoľvek dôvodu neplatným alebo neúčinným, v takomto prípade platnosť ostatných ustanovení tejto zmluvy nie je dotknutá. Namiesto neplatného alebo neúčinného ustanovenia bude platiť primeraná úprava, ktorá sa v rámci prípustnosti platného právneho poriadku čo najviac približuje účelu zrejme sledovanému zmluvnými stranami pri uzavieraní zmluvy.

9.10. Zmluvné strany vyhlasujú, že si zmluvu prečítali jej obsahu porozumeli, že bola uzavretá po vzájomnom súhlase a na znak súhlasu s ňou ju bez výhrad podpisujú.

9.11. Neoddeliteľnou súčasťou zmluvy je:

Príloha č.1: Technické podmienky pripojenia

Príloha č. 2: Kópia žiadosti o pripojenie

Príloha č. 3: Obchodné podmienky

|  |  |
| --- | --- |
| V Bratislave dňa:  Za prevádzkovateľa: | V Bratislave dňa:  Za žiadateľa: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [•]  Predseda predstavenstva a generálny riaditeľ  Letisko M.R. Štefánika – Airport Bratislava, a.s. (BTS) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [•] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [•]  člen predstavenstva a výkonný riaditeľ pre rozvoj a správu majetku  Letisko M.R. Štefánika – Airport Bratislava, a.s. (BTS) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [•] |

**Príloha č. 1 – Technické podmienky pripojenia**